Асхана

Асхана — қоғамдық тамақтандыруда ең көп таралған кәсіпорын түрі. Орналасуына және тұтынушылар контингентіне байланысты: жалпы типті, өндірістік болып бөлінеді. Тағамдар ассортиментіне: салқын тағамдар мен басытқылар, бірінші және екінші ыстық тағамдар, сүт және сүтті өнімдер, ыстық және салқын сусындар, тәтті және ұнды-кондитер өнімдері кіреді. Диеталық асханаларда мәзір кем дегенде диетаның 5-6 түрін қамтуы керек. Асханада әркімнің өзіне қызмет көрсету әдісі жиі кездеседі. Металдан, жартылай фарфордан, фаянстан, шыныдан жасалған ыдыс-аяқтар қойылады. Құрал-аспаптар тот баспайтын болаттан болуы тиіс. Асханада жартылай өнімдер мен кулинарлық тағамдардың сатылуы жүзеге асырылады; ол тамақ жейтін, ішетін үстелі бар бөлек бөлме, осы бөлмедегі жиһаздан тұрады және қоғамдық тамақтану кәсіпорны болып табылады.

Асхана құралдары 
Асхана құралдары - тағамдар дайындауға қажетті құралдар (комбайндер, миксерлер, пышақ, ыдыс-аяқ және т.б).
Асхана сәбізі 
Асхана сәбізі – шатырша- гүлділер тұқымдасына жататын екіжылдық көкөніс. Құрамында қанттар, В, РР витаминдері, каротин бар.

Асхана сервизі 
Асхана сервизі() — белгілі адам санына сай асхана ыдыстарының толық жинағы.Қазақ тілі терминдерінің салалық ғылыми түсіндірме сөздігі: К54 Қоғамдық тамақтандыру.—Алматы: "Мектеп" баспасы, 2007. — 232 бет.ISBN 9965-36-414-1

Дереккөздер

Санат:Қоғамдық тамақтандыру